ปกติรอบเดือนอยูาวันที่18-20ไม่เกินครับ มีอะไรกันไปวันที่15แล้วทานยาคุมฉุกเฉินไปตอนนี้ประจำเดือนยังไม่มาเป็นไปได้มั้ยครับว่าประจำเดือนจะมาช้ากว่าปกติเพราะทานยาคุม
สวัสดีค่ะ ยาคุมกำเนิดแบบฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องโดยถ้ากินยาคุมฉุกเฉินไปประมาณวันที่ 15 ภายใน 1-2 สัปดาห์หลังกินยาจะมีเลือดออกผิดปกติทางช่องคลอดตามมาได้ ส่วนรอบเดือนต้องสังเกตหลังจากนี้ ถ้ารอบเดือนไม่มาตามที่ควรจะเป็น คือมาช้ากว่า 35 วันนับจากรอบก่อนไปแล้ว ควรยืนยันการตั้งครรภ์ให้แน่ชัด สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป